ms ms ms en id ms ms eo eo id lt de id id id eo ms ms ms en id ms da en id sl eo ms id en en en ms ms km nb ms id nl hbs_lat sv ms es sv da nb fr sv id ms ms en en id en en en ms ms id id id en en id en en en id fr ms id en en id en en en ms id id en en ms en en en ms ms en id en id id ms id en en id en en en id ms id id id en en ms en en en ms id ms id en en ms en en en ms id en en id en en en ms fr id fr ms fr ms en ms en en ms en en en id fr fr id en en id en en en ms ms id id en fr en id id id en en es es en en hu en en en ms km id en en id en en en ms km ms en en id en en en id id id id en en eo en en en id km ms ms id ru ms ms km en en en en en en id id id en en id en en en id km en it id id id id id en en id en en en id id id ms id ms id ms fr en en id en en en id id id en en km ms id id id id id km en en id en en en ms ms km en en en id id sv en eo en ms en vi id ms ro ms id en id id en en en en en en en en en en ms ms id km en id ms ms id ms en ms ms eo eo id lt de id id id eo ms ms ms en id ms da en id sl eo ms
Sihat Secara Semulajadi - PEMULIHAN EKZEMA SECARA SEMULAJADI DAN HOLISTIK
THEBIOHEALER : PEMULIHAN EKZEMA SECARA SEMULAJADI DAN HOLISTIK
SEKSYEN 13, SHAH ALAM 40100
GERD, Stres dan Kesihatan Mental
Sayur dan buah merupakan makanan yang sangat berkhasiat. Namun logik kah makan vitamin kemudian makan racun bersama?
Mengapa anda patut merasa ngeri apabila makan sayur dan buah yang disirami racun pestisid ini?
Banyak kajian mengaitkan pendedahan pestisid kepada risiko kanser.
Ibu mengandung yang terdedah terhadap pestisid dikaitkan dengan risiko menyebabkan kandungannya mendapat leukemia, Wilm's tumor dan kanser otak.
Pendedahan terhadap racun serangga di rumah (spray nyamuk, lipas etc2) serta herbisid luar rumah dikaitkan dengan kanser darah kanak-kanak.
Banyak kajian juga menunjukkan herbisid roundup (glyphosate)yang digunakan dalam tanaman GMO mungkin menyebabkan kanser.
SARKOPENIA : TANDA PENUAAN DAN KEHILANGAN FUNGSI
Saya teringat 6 tahun lepas ketika di klinik kesihatan, seringkali pakcik makcik kategori warga emas tergelak kecil atau tersengih apabila saya menyarankan mereka bersenam angkat berat.
" Dah berumur takkan nak angkat berat doktor".
" Umur kami ni berkebun, berjalan-jalan sekitar taman sesuai la doktor. Nak angkat besi dah tak larat lah doktor".
" Saya tak minat nak bina badan doktor".
Rasanya ramai yang keliru beza aktiviti harian, gaya hidup aktif dan bersenam. Tak kurang juga yang merasakan senaman angkat berat ini untuk mereka yang nak bina badan lawa-lawa saja hehe. Pada pendapat saya, semakin tua..semakin perlu seseorang itu senaman jenis angkat berat untuk mencegah SARKOPENIA.
SUPLEMEN YANG SELAMAT JADI TAK SELAMAT.
​Pemakanan suplemen yang diluluskan agensi regulatori farmasi kebangsaan sepatutnya selamat dimakan oleh umum.
Namun bukan semua orang boleh makan semua suplemen. Suplemen bukan "whole food" ialah zat-zat yang tidak seimbang seperti mana juga ubatan.
Sebahagian besar darinya memerlukan penilaian sejarah, pemeriksaan fizikal, dan ujian makmal tehadap darah dan juga sampel lain dari tubuh untuk memastikan keperluaannya.
TERAPI REGENERATIF DAN ALTERNATIF SAKIT SENDI, OTOT DAN URAT
Memandangkan banyak permintaan berkenaan terapi integratif@komplementari dalan perawatan sendi, otot dan saraf, saya akan menerangkan sedikit sebanyak informasi terkini berkenaan perawatan tidak konvensional dalam perawatan sendi, urat saraf dan otot.
Penafian: Maklumat ini tidak bertujuan mendiagnosa, merawat ataupun memberi nasihat perubatan.Segala maklumat bukan dakwaan keberkesanan rawatan cuma sebagai maklumat umum semata. Jika ada kemusykilan dan pertanyaan sila berjumpa doktor anda.
Saya akan menerangkan secara ringkas dahulu teknik perawatan tidak konvensional yang ada. Nanti ada kesempatan saya akan jelaskan dengan terperinci.
PENYAKIT PENUAAN PEMBAWAAN "AGE" DISEBABKAN ROTI DAN GULA!
Gula dan karbohidrat (termasuk bijian cereal, wholemeat, whole wheat) meningkatkan kerosakan kebanyakan organ termasuk otak, mata, buah pinggang, dan jantung menerusi apa yang dinamakan sebagai:
@ Advace Glycation End Product (AGE)
AGE menyebabkan salur darah menjadi keras (tidak fleksibel). Ia juga mengurangkan pengaliran darah dengan menyekat penghasilan nitric oxide (NO).Ia juga menjadi punca radang dan dikaitkan rapat dengan penyakit kronik seperti:
3) Katarak dan degenerasi makula.
4) Masalah buah pinggang kronik.
5) Atherosclerosis (salur darah menyempit)
BEKAM VS DERMA DARAH.
Persoalan yang mengelirukan, orang yang bertanya pada saya juga kelihatan sangat keliru.
Kemungkinan kerana prosedur keduanya sama yang mana darah dikeluarkan daripada badan.
Jadi adakah manfaat keduanya sama? Ada yang sama mungkin tapi banyak bezanya!
Derma darah sangat penting bagi menyelamatkan nyawa. Ini bagi saya manfaat terbesar melebihi semua manfaat lain termasuk manfaat bekam. Niat pada yang ni bila derma darah , insha Allah akan dibalasNYA dengan kesihatan yang lebih baik.
Bekam pula banyak manfaatnya. Ramai lebih percaya pada gimiknya, iaitu “buang darah kotor” menyebabkan terdapat mereka yang skeptik dan memandang serong pada terapi bekam ini. Walhal banyak kajian ke atas terapi ini secara saintifik telah dijalankan terutama oleh negara-negara timur tengah, China, india dan juga Malaysia.
KESEIMBANGAN KALSIUM DAN MAGNESIUM
Ramai orang mengambil supplemen mineral kalsium.
Tetapi ramai tidak tahu kepentingan mengimbanginya dengan magnesium.
Penyerapan kalsium ke dalam sel memerlukan vitamin D, Magnesium dan juga vitamin K2.
Tidak ramai yang diperiksa mengalami kekurangan kalsium sebaliknya majority populasi kekurangan vitamin D, magnesium dan juga vitamin K2.
TIPS MENGURANGKAN GULA DALAM DARAH SECARA ALAMI
Antara isu utama pesakit kencing manis ialah kurangnya sensitiviti reseptor insulin menyebabkan gula tidak diangkut dari dalam darah masuk ke dalam sel. INSULIN TINGGI tetapi reseptor (penerima) TIDAK SENSITIF. Gula darah sentiasa menjadi tidak cukup dengan pengambilan biasa gula.
Cara meningkatkan pengangkutan gula ke dalam sel menjadikan reseptor insulin lebih sensitif:
Lemak Tepu dan Kolesterol Untuk Otak Yang Sihat
Setiap lapisan sel di dalam tubuh anda terdiri daripada dua lapisan phospholipid daripada lemak dan juga kolesterol.
Lemak tepu dan kolesterol memelihara integriti sel badan dan juga membenarkan nutrient larut lemak seperti vitamin A, D, E, K, choline dan DHA melaluinya.
Otak merupakan bahagian paling berlemak dengan 60% daripadanya terdiri daripada lemak dan kolesterol.
Selaput Myelin (Myelin sheath) di saraf manusia meningkatkan kelajuan impuls (maklumat saraf) dengan lompatan. Tanpanya maklumat akan bergerak secara gelombang yang lebih perlahan. Penyakit yang dikaitkan dengan kerosakan selaput myelin ialah
HABBATUSSAUDA - MEROSAKKAN BUAH PINGGANG??
Pegangan saya terhadap prinsip pemakanan di dalam Islam hanya berlandaskan beberapa dalil naqli di dalam Al-Quran terutamanya ayat yang saya lampirkan. Saya tidak berniat menafsir cuma berkongsi pembacaan dan ijtihad saya atas ayat ini.
Di dalamnya terdapat beberapa beberapa arahan
TIKAR GETAH DAN XENOESTROGEN
Tikar getah dikatakan mempunyai kesan buruk kepada kesihatan kerana mengandungi BPA dan pthalates yang dikelaskan sebagai xenoestrogen.
Sebagai ringkasan, Xenoestrogen merupakan bahan bukan berasal dari badan tapi mampu memberi kesan kepada hormon estrogen di dalam badan anda..hormon yang dikaitkan dengan "kewanitaan".
1) Plastik : BPA, pthalates
2) Logam berat :Merkuri, aluminium, plumbum.
5) Kosmetik dan penjagaan badan tertentu
1) Phytoestrogen : soya, flax, oat
Kunyit merupakan antara sorotan utama kajian-kajian sains pemakanan abad ini. Ia dipetik lebih 6000 kali sebagai rujukan saintifik.
Kajian yang pesat beberapa tahun ini membuktikan banyak kesan positif kunyit, terutama ekstraknya iaitu curcumin dan curcuminoids yang efektif sebagai ubat tahan sakit dan anti radang, antivirus, antibakteria, antioksida dan juga antikanser. Curcumin juga meningkatkan paras Brain Derived Neurotropic Factor (BDNF) yang meningkatkan penjanaan saraf maka berpotensi mencegah dan merawat penyakit penuaan seperti nyanyuk (Alzheimer) dan juga Parkinson.
PUNCA PENYEBAB GOUT YANG DIABAIKAN
Masalah Gout berpunca daripada kandungan asid urik yang tinggi dalam darah (hyperuricemia) serta masalah perkumuhan asid uric ini. Ia berkumpul menjadi kristal (tophi) pada tempat-tempat tertentu seperti sendi dan menyebabkan kesakitan. Antara makanan yang disarankan pantang sekiranya anda pesakit gout ialah makanan tinggi purin seperti makanan laut contohnya ikan bilis dan kerang, hati dan organ dan juga daging.
Antara sebab-sebab lain menyebabkan gout ialah kekurangan air (dehidrasi) dan juga pengambilan alkohol. Senaman berlebihan yang meningkatkan stres oksidatif perlu dielakkan. Amalkan senaman ringkas seperti senaman kekuatan dalam tempoh hanya 10-20 minit sehari terutamanya bagi pesakit gout.
Stress Positif untuk anak-anak menghafaz Al Quran
Seringkali tekanan emosi melanda anak-anak yang menghafaz Al-Quran.
Terutamanya jika menghafaz ayat yang susah dan ibu/bapa pula garang macam tiger shark.
Ini menyukarkan pembelajaran dan didikan Al-Quran akan menjadi lebih mencabar buat ibubapa pendidik anak-anak huffaz.
Stress yang berlebihan dan berpanjangan (kronik) akan menyebabkan anak-anak hilang mood, tertekan, kepenatan dan ketakutan dengan tiger shark
5 Sebab Mengapa 2 Keping Roti Menyukarkan Pelan Diet Anda Berbanding Nasi Lemak Dan Telur Sebagai Sarapan.
Roti mempunyai Glycaemic Index (GI) dan glycaemic load (GL) yang lebih tinggi
berbanding nasi per gram. Di bawah saya sertakan kajian GI untuk roti-roti yang terdapat di Malaysia.
Bermakna roti lebih cepat diserap dan lebih tinggi kandungan gula yg diserap. Ini ialah hasil pemprosesan roti yang dihasilkan dari tepung yg diperhalusi.
Ini ialah kelebihan nasi yang mempunyai lebih serat yg mengurangkan penyerapan gula ke dalam darah.
Ramai yang musykil bila saya kata makan 2 keping roti masa sarapan menyebabkan lebih susah kurang berat badan berbanding nasi lemak sebungkus kecil atau pun beberapa biji telur separuh masak.
Mungkin kerana perbandingan dari segi kalori sudah tentunya 2 keping roti lebih kurang kalorinya.
Mungkin saya patut mengulas lebih terperinci macam mana 3-4 biji telur atau sebungkus kecil nasi lemak lebih berkesan sebagai diet berbanding 2 keping roti masa sarapan.
Info Kecantikan : Teknik Pengelupasan Untuk Perubahan Kulit Yang Drastik.
Teknik pengelupasan kimia merupakan teknik kecantikan yang kurang popular dan kurang digemari berbanding laser dan rawatan lain muka. Kaedah ini dilakukan oleh doktor perubatan estetik yang terlatih. Ia menggunapakai agen pengelupasan untuk menggelupaskan kulit yang kusam, berjerawat atau berjeragat ataupun kulit berkedut yang dimamah usia.
- Muka akan disapu toner atau agen primer yang lain.
- Agen pengelupasan akan disapu secara sekata atau spot bergantung masalah kulit.
- Kulit akan dineutralkan sekiranya perlu. (bergantung kepada agen pengelupasan)
- Kulit MUNGKIN akan menggelupas dalam tempoh 1hari hingga 2 minggu bergantung agen penggelupasan.
- Kulit yang baru perlu dijaga dengan rapi menggunakan pencuci yang lembut pada kulit dan pelindung matahari setiap 2 jam sekiranya keluar ke kawasan terdedah matahari.
SUSAH KURANGKAN BERAT BADAN?
Bila sebut kurangkan berat badan, ramai yang terbayang kurangkan kalori. Jadi ramai mengambil cara berikut untuk membakar kalori badan demi mengurangkan lemak berlebihan:
1) Kurangkan karbohidrat dan gula serta makanan berlemak.
2) Banyakkan aktiviti kardio, bersenam lagi lama lagi bagus. Maraton, panjat gunung, berbasikal berpuluh dan beratus kilometer. Angkat berat biar sampai koyak sakit-sakit.. gym bro kata..."no peng no geng".
3) Supplemen: Protein perlu banyak dan supply tak boleh putus, casein ambil untuk malam dan sebelum puasa "slow releasing" bagus hehe
Kena hantam supplement naikkan metabolisma sampai dup dap dup dap gigil-gigil terberak cair sampai saraf pun "terbako". Teh, kopi, limau dan lemon, protein sana sini pagi petang siang malam.
Boleh. Boleh kurangkan berat badan jika bersemangat waja terus berusaha, yakin.boleh..rakan muda~
Namun kesihatan mungkin terjejas kerana keradangan dan peningkatan stress (radikal bebas) pada sel badan. Lebih naya kerana berat yang turun akan kembali dengan DENDAM. Bagi yang kurang bernasib baik, berat badan susah turun. Jika turun mungkin akan mencapai "plateau"..satu tahap yang.mana berat tak turun lagi walaupun anda sudah workout bagai nak rak. Anda jadi buntu.
Dua perkara UTAMA anda mungkin tidak pernah dengar atau faham kenapa berat badan anda susah turun ialah faktor:
KENAPA DAGING PENTING DALAM GIZI
Nak kongsi sikit pasal pemakanan daging memandangkan ramai pesakit gastritis dan GERD tanya.
Pesakit ekzema saya pasti tahu saya memang wajibkan daging dalam protokol diet saya.
Ini perkongsian saja ya bukan info dan nasihat perubatan.
- Daging ni penting dalam menguatkan genetik. Kerana daging dan organ hati merupakan sumber b12 yang tinggi. Pemakan sayur sahaja (vegan) kena supplemen b12 sbb b12 hanya dari sumber haiwan.
-Daging dan folate (dalam sayur hijau) penting dalam proses metilasi genetik..err..senang cerita utk buat DNA korang lah..utk detoks, utk fungsi macam2 dlm badan..untuk.senyapkan gene2 radang dan penyakit.
- Ada orang baik dah GERD kununnya..tp sbb rosakkan perut blk makan makanan yg trigger genetik jahat..senang dia mai blk sbb gene x kuat. Makanan b12 dan folate ni utk senyapkan..kuatkan gene..moga2 sampi bila2.
- Kita punya b12 dan folate mmg kurang. Terutamanya bila b12 ni perlu pertolongan garam magnesium (Mg) dan asid perut untuk penyerapannya. GERD korang tahu kan...KURANG ASID PERUT (ACHLORHYDRIA). Takkan lah perut rosak, asid perut makin banyak! Magnesium pun automatik la kurang sbb Mg ni perlu asid perut utk penyerapan. Tahukah anda apakah kegunaan magnesium?
Untuk RELAX. Senang cerita. Relaxkan salur darah, ia boleh bantu kurgkan tekanan darah. Relax otot, akan kurangkan cramp kaki, relaxkan emosi juga..sbb tu garam magnesiun ni guna byk kat Spa utk bagi relax..tp kena pandai pilih la jenis magnesium pun byk.
Ok berbalik pada vitamin b12 antara kesan kekurangan ..badan penat2..kurang selera makan...badan kurus keding..sel darah merah pun.kurang (megaloblastic anemia)..banyak lagi lah kesannya..oksigen pun jadi kurang bila darah merah kurang.
TIDUR DAN KESEDARAN:INTERAKSI HORMON MELATONIN DAN KORTISOL
KORTISOL : Hormon yang dirembeskan kelenjar adrenal (atas buah pinggang) ini lebih dikenali sebagai hormone “stress”. Ia sebenarnya ialah sejenis HORMON STEROID. Fungsi utamanya ialah untuk mengurangkan stress dan keradangan. Ia juga berfungsi dalam metabolisma makanan karbohidrat (jadi parasnya meningkat sekejap lepas makan karbohidrat). Ia juga meningkatkan kesedaran dan fokus. Perembesannya dikawal oleh PAKSI HPA (Hypothalamus-Pituitary-Adrenal Axis) di otak.
MELATONIN: Merupakan hormon “tidur” yang dirembeskan kelenjar pineal di otak. Penghasilan melatonin berkurangan dengan ransangan cahaya terutama lampu dengan wavelength BIRU (LED kebiasaanya). Antara fungsi lain melatonin ialah antioksida, mengawal system imuniti (immunomodulatory), anti”stress” dan antiradang.
Artikel kesihatan ini ditulis khusus kepada mereka yang inginkan perubahan positif kepada kesihatan diri dan keluarga. Semoga bermanfaat.
© COPYRIGHT 2015. ALL RIGHTS RESERVED.
GERD, Stres dan Kesihatan Mental
Protokol Pemakanan Redoxamin >
Makluman dan Pemberitahuan >